**A PIELIKUMS**

**SŪDZĪBAS NOSŪTĪŠANAS PAVADVĒSTULE**

Pasaules intelektuālā īpašuma organizācijas (WIPO) Šķīrējtiesas un mediācijas centrā (**Centrs**) pret Jums ir iesniegta klāt pievienotā Sūdzība saskaņā ar .eu Alternatīvās strīdu izšķiršanas noteikumiem (**ADR noteikumi**) un Pasaules intelektuālā īpašuma organizācijas .eu Alternatīvās strīdu izšķiršanas noteikumu papildu noteikumiem (**Papildu noteikumi**).

ADR noteikumi atsauces veidā ir ietverts Jūsu Reģistrācijas līgumā ar domēna vārda/-u Reģistratoru/-iem, un saskaņā ar šiem noteikumiem Jums jāpiedalās obligātā administratīvajā procesā tajos gadījumos, kad trešā persona (**Sūdzības iesniedzējs**) iesniedz sūdzību strīdu izšķiršanas pakalpojumu nodrošinātājam, piemēram, Centram, par Jūsu reģistrēto domēna vārdu/-iem. Sūdzības iesniedzēja vārdu, uzvārdu / nosaukumu un kontaktinformāciju, kā arī domēna vārdu/-us, par kuru/-iem iesniegta šī Sūdzība, Jūs atradīsiet šai pavadvēstulei pievienotajā dokumentā.

Tiklīdz Centrs būs pārbaudījis Sūdzību, lai noskaidrotu, vai tā atbilst ADR noteikumu un Papildu noteikumu formālajām prasībām, Jums e-pastā tiks nosūtīts oficiāls Sūdzības eksemplārs, tostarp arī pielikumi. Paziņojums ar nepieciešamo informāciju tiks nosūtīts Jums arī pa pastu. Pēc tam Jums divdesmit (20) dienu laikā no Alternatīvās strīdu izšķiršanas procesa uzsākšanas datuma jāiesniedz Centram un Sūdzības iesniedzējam atbilde uz Sūdzību saskaņā ar ADR noteikumiem un Papildu noteikumiem. Administratīvajā procesā Jūs varat pārstāvēt pats/pati sevi vai arī lūgt palīdzību juridiskajam konsultantam, lai viņš/viņa Jūs pārstāvētu.

* **ADR noteikumi** pieejami mājaslapā

<https://eurid.eu/en/other-infomation/document-repository/>

* **Papildu noteikumi** pieejami mājaslapā

<https://www.wipo.int/amc/lv/domains/rules/supplemental/eu.html>

* **Atbildes paraugs** pieejams mājaslapā

<https://www.wipo.int/amc/lv/docs/response-eu.docx>

Jūs varat arī sazināties ar Centru, lai saņemtu kādu no iepriekšminētajiem dokumentiem. Ar Centru var sazināties Ženēvā, Šveicē, zvanot pa tālruņa numuru +41 22 338 8247, kā arī rakstot uz e-pasta adresi domain.disputes@wipo.int.

Lūdzam sazināties ar Centru, lai norādītu informāciju par papildus e-pasta adresi, uz kuru vēlaties saņemt (a) Sūdzību kopā ar tās pielikumiem un (b) citu administratīvā procesa laikā sūtīto saziņu.

Sūdzības eksemplārs nosūtīts arī Reģistram un Reģistratoram/-iem, kas reģistrējis/-uši domēna vārdu/-us, par kuru/-iem iesniegta šī Sūdzība.

Iesniedzot šo Sūdzību Centram, Sūdzības iesniedzējs ar šo apņemas ievērot un atzīt par saistošiem ADR noteikumu un Papildu noteikumu noteikumus.